Euroopa Liidu Teataja L 287 , 08/11/1994 Lk 0019 - 0021

Soomekeelne eriväljaanne: Peatükk 3 Köide 62 Lk 0190

Rootsikeelne eriväljaanne: Peatükk 3 Köide 62 Lk 0190



Komisjoni määrus (EÜ) nr 2703/94, 7. november 1994, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, [1] viimati muudetud komisjoni määrusega (EÜ) nr 2701/94, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomsete toiduainete tarbijale ja nende jääkide mõju toiduainete tööstuslikule töötlemisele; loomsetes toiduainetes leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks tavaliselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; fluorfenikool tuleks lisada määruse (EMÜ) nr 2377/90 I lisasse; gonadotropiine vabastav hormoon (GnRH) tuleks lisada määruse (EMÜ) nr 2377/90 II lisasse; II lisa klassifikatsiooni kohaldatakse teaduslike andmete ekstrapoleerimise abil kõikide toiduloomade suhtes; moksidektiin tuleks lisada määruse (EMÜ) nr 2377/90 III lisasse, et oleks võimalik kehtestada analüüsimeetodi spetsiifilisus doramektiini suhtes, mille puhul peab standard olema avalikult kättesaadav; tseftiofuur tuleks lisada määruse (EMÜ) nr 2377/90 III lisasse, et oleks võimalik kinnitada analüüsimeetod veiste ja sigade maksa ja rasvkoe suhtes; naatriumtseftiofuuri jääkide järelevalve tagatakse veiste ja sigade lihaskoe ja neerude kontrollimisega; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas otsuses ettenähtud meetmed on kooskõlas veterinaarravimisektoris tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 1994 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 287, 8.11.1994, lk 7. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. I lisa muudetakse järgmiselt: 1. Antibakteriaalsed ained 1.2. Antibiootikumid 1.2.5. Fluorfenikool ja seonduvad ühendid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.5.1. Fluorfenikool | Fluorfenikooli ja selliste metaboliitide summa, mida mõõdetakse fluorfenikoolamiinina | Veised | 200 μg/kg 300 μg/kg 3000 μg/kg | Lihaskude Neer Maks" | | B. II lisa 2. punkti alla "Orgaanilised ühendid" lisatakse järgmine alapunkt: 2. Orgaanilised ühendid "Farmakoloogilised toimeained | Loomaliik | Muud sätted | 2.9. Gonadotropiine vabastav hormoon | Kõik toiduloomade liigid" | | C. III lisa muudetakse järgmiselt: 1. Antibakteriaalsed ained 2. Antibiootikumid 1.2.4. Tsefalosporiinid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.4.1. Tseftiofuur | Kõikide beetalaktaamstruktuure sisaldavate jääkide summa väljendatuna desfuroüültseftiofuurina | Veised | 2000 μg/kg 200 μg/kg 600 μg/kg 100 μg/kg | Neer, maks Lihaskude Rasvkude Piim | Ajutised jääkide piirnormid kaotavad kehtivuse 1. juulil 1997 | | | Sead | 4000 μg/kg 3000 μg/kg 500 μg/kg 600 μg/kg | Neer Maks Lihaskude Rasvkude" | | 2. Antiparasiitikumid 2.3. Endo- ja ektoparasiitide vastased ained 2.3.1. Avermektiinid "Farmakoloogilised toimeained | Markerjääk | Loomaliik | MRL | Sihtkude | Muud sätted | 2.3.1.1. Moksidektiin | Moksidektiin | Veised Lambad | 200 μg/kg 20 μg/kg | Rasvkude Neer, maks | Ajutised jääkide piirnormid kaotavad kehtivuse 1. juuli 1997" | --------------------------------------------------